wannaphong/clean_thaiwikipedia huggingface dataset:
# กษัตริย์แห่งโรม
กษัตริย์แห่งโรม  เป็นตำแหน่งผู้ปกครองสูงสุดของราชอาณาจักรโรมัน มีอำนาจในฐานะหัวหน้าฝ่ายบริหาร ตุลาการ และนิติบัญญัติ ตามตำนานแล้ว กษัตริย์คนแรกคือโรมุลุส ซึ่งได้สร้างกรุงโรมขึ้นเมื่อ 753 ปีก่อนคริสต์ศักราชบนเขาแพละไทน์ กรุงโรมมีกษัตริย์ทั้งหมด 7 คนซึ่งปกครองกรุงโรมจนถึง 509 ปีก่อนคริสต์ศักราช กษัตริย์คนที่เจ็ดถูกโค่นจากอำนาจจากเหตุข่มขืนลูเครเชีย แม้จะมีชื่อตำแหน่งว่าเป็นกษัตริย์แต่ก็เป็นเพียงชื่อตำแหน่งในทางปกครองเท่านั้น กษัตริย์แต่ละคนมาจากการเลือกตั้งแบบปลอดการแข่งขัน และไม่จำเป็นต้องเกี่ยวข้องทางสายเลือดกับกษัตริย์คนก่อน ระบอบการปกครองเช่นนี้จึงไม่มีชนชั้นราชวงศ์

ตำแหน่งกษัตริย์เป็นตำแหน่งที่มีอำนาจเบ็ดเสร็จเด็ดขาดเหนือผู้คน แม้กรุงโรมจะมีวุฒิสภาแต่ก็เป็นเพียงสภาที่มีอำนาจน้อยนิดในทางปกครองเท่านั้น หน้าที่หลักของวุฒิสภาคือการสนองความปรารถนาของกษัตริย์ นอกจากโรมุลุสผู้เป็นกษัตริย์คนแรกแล้ว กษัตริย์คนต่อมามาจากการเลือกตั้งโดยประชาชนกรุงโรม วุฒิสภาจะแต่งตั้งวุฒิสมาชิกกลุ่มหนึ่งเป็นคณะอินแตร์เรกส์  ซึ่งจะเป็นคณะที่สรรหาและเสนอชื่อผู้ลงสมัครรับเลือกหนึ่งคนเป็นกษัตริย์ หากผู้สมัครคนนั้นแพ้การเลือกตั้ง คณะอินแตร์เรกส์ก็จะสรรหาผู้ลงสมัครรับเลือกคนใหม่ ผู้ที่ถูกเสนอชื่ออาจจะเป็นใครก็ได้โดยไม่เกี่ยงที่มา อาทิ ลูกิอุส ตาร์กวินิอุส ปริสกุส กษัตริย์คนที่ 5 มีต้นกำเนิดเป็นเพียงสามัญชนผู้อพยพมาจากอีทรัสคัน นครรัฐเพื่อนบ้าน อย่างไรก็ตาม ในตอนปลายยุคได้เกิดการแก่งแย่งอำนาจกันขึ้น ทำให้กษัตริย์องค์ที่ 6 และ 7 ไม่ได้มีที่มาจากการเลือกตั้งโดยประชาชน แต่มาจากการลงมติแต่งตั้งของวุฒิสภาเท่านั้น

 รายชื่อกษัตริย์แห่งโรม 
 ภาพ ชื่อ ช่วงชีวิต ครองราชย์ สิ้นสุดรัชสมัย ที่มา80pxโรมุลุส(ROMVLVS)ติตุส ตาติอุส กษัตริย์แห่งเผ่าชนเซไบน์ เป็นผู้ปกครองโรมร่วมกับโรมุลุสอยู่ห้าปีจนกระทั่งถึงแก่อสัญกรรม อย่างไรก็ตาม ตามธรรมเนียมเดิมจะไม่นับว่าติตุส ตาติอุส เป็นหนึ่งในกษัตริย์ทั้งเจ็ดแห่งโรม771 – 716 ปีก่อน ค.ศ. (อายุ 53 ปี)753 ปีก่อน ค.ศ.716 ปีก่อน ค.ศ.ประกาศตนเป็นกษัตริย์หลังแรมุสผู้เป็นพี่ชายถูกสังหาร80pxนุมา ป็อมปิลิอุส(NVMA POMPILIVS)753 – 672 ปีก่อน ค.ศ. (อายุ 80 ปี)716 ปีก่อน ค.ศ.672 ปีก่อน ค.ศ.มาจากการเลือกตั้งโดยประชาชน80pxตุลลุส ฮ็อสตีลิอุส(TVLLVS HOSTILIVS)? – 640 ปีก่อน ค.ศ.672 ปีก่อน ค.ศ.640 ปีก่อน ค.ศ.มาจากการเลือกตั้งโดยประชาชน80pxอังกุส มาร์กิอุส(ANCVS  MARCIVS)ประมาณ 677 – 616 ปีก่อน ค.ศ.640 ปีก่อน ค.ศ.616 ปีก่อน ค.ศ.มาจากการเลือกตั้งโดยประชาชน80pxลูกิอุส ตาร์กวินิอุส ปริสกุส(LVCIVS TARQVINIVS PRISCVS)? – 578 ปีก่อน ค.ศ.616 ปีก่อน ค.ศ.578 ปีก่อน ค.ศ.หลังมาร์กิอุสตายเขาก็เป็นผู้สำเร็จราชการ ต่อมาลงสมัครรับเลือกตั้งและได้รับการเลือกตั้ง80pxแซร์วิอุส ตุลลิอุส(SERVIVS TVLLIVS)? – 534 ปีก่อน ค.ศ.578 ปีก่อน ค.ศ.534 ปีก่อน ค.ศ.เป็นเสมือนลูกบุญธรรมของลูกิอุส เข้ายึดอำนาจหลังจากที่บุตรของอังกุสทำการสังหารลูกิอุส  ครองราชย์โดยการลงมติของวุฒิสภา80pxลูกิอุส ตาร์กวินิอุส ซุแปร์บุส(LVCIVS TARQVINIVS SVPERBVS)? – 495 ปีก่อน ค.ศ.534 ปีก่อน ค.ศ.509 ปีก่อน ค.ศ.เป็นลูกหรือหลานของลูกิอุส เข้ายึดอำนาจหลังแซร์วิอุสถูกสังหาร ซึ่งเป็นการจัดฉากโดยเขากับภริยา (ซึ่งเธอเป็นลูกสาวแซร์วิอุส)
# เจ้าหญิงเจ้า
เจ้าหญิงเจ้า (, ? – 7 พฤษภาคม 675) หลังสิ้นพระชนม์ได้รับการสถาปนาเป็น จักรพรรดินีกง   ก่อนจะเปลี่ยนเป็น จักรพรรดินีเหอซื่อ  เป็นเจ้าหญิงในราชวงศ์ถัง เป็นพระชายาพระองค์แรกในจักรพรรดิถังจงจง พระราชโอรสในจักรพรรดิถังเกาจง เมื่อครั้งยังดำรงพระอิสริยยศเป็นเจ้าชาย กับเจ้าหญิงฉางเล่อ (? – 688) พระราชธิดาในจักรพรรดิถังเกาจู่ ผู้เป็นพระอัยยิกากับ เจ้ากุ้ย 

เจ้าหญิงเจ้าถูกจับขังคุกเนื่องจากพระมารดาคือเจ้าหญิงฉางเล่อไปวิพากษ์วิจารณ์จักรพรรดินีบูเช็กเทียน พระอัครมเหสีในจักรพรรดิเกาจงและเป็นพระมารดาของเจ้าชายหลี่เสี่ยน และบังคับให้อดพระกระยาหารจนสิ้นพระชนม์เมื่อวันที่ 7 พฤษภาคม ค.ศ. 675

เมื่อจักรพรรดิจงจงได้กลับมาครองราชบัลลังก์อีกเป็นครั้งที่ 2 ใน ค.ศ. 705 หรือ 30 ปีต่อมาจากเหตุการณ์นั้นพระองค์ก็ได้สถาปนาองค์หญิงเจ้าอดีตพระชายาที่สิ้นพระชนม์ขึ้นเป็นจักรพรรดินีกงกระทั่งเมื่อ ค.ศ. 710 ได้มีการเปลี่ยนพระนามจักรพรรดินีกงเป็นจักรพรรดินีเหอซี
# เจ้าหญิงยูเชนีแห่งสวีเดนและนอร์เวย์
เจ้าหญิงยูเชนีแห่งสวีเดนและนอร์เวย์ เป็นพระราชปนัดดาบุญธรรมของจักรพรรดินโปเลียนที่ 1 เเห่งฝรั่งเศส

 พระประวัติ 
เจ้าหญิงยูเชนี ทรงเป็นพระราชธิดาพระองค์ที่ 3 และพระองค์เดียวใน พระเจ้าออสการ์ที่ 1 แห่งสวีเดน กับ โจเซฟีนแห่งเลาทช์เทนเบิร์ก สมเด็จพระราชินีแห่งสวีเดน ทรงเป็นพระราชขนิษฐาในพระมหากษัตริย์สวีเดน 2 พระองค์ คือ
พระเจ้าคาร์ลที่ 15 แห่งสวีเดน
สมเด็จพระเจ้าออสการ์ที่ 2 แห่งสวีเดน

ซึ่งพระนาม ยูเชีนี ได้รับการตั้งชื่อตาม ยูจีน ดยุกแห่งเลาทช์เทนเบิร์ก พระอัยกา(ตา) ในพระองค์

 ความสนพระทัยทางด้านศิลปะ/ดนตรี 
เจ้าหญิงยูเชีนีมีความสนพระทัยด้านศิลปะ เฉกเช่นพระเชษฐาของพระองค์ เจ้าชายกุสตาฟ ดยุกแห่งอัปป์ลันด์ โดยทรงสนพระทัยทางด้านการวาดภาพด้วยสีน้ำเป็นพิเศษ 
 พระกรณียากิจด้านอื่นๆ 
นอกจากความสนพระทัยด้านงานศิลปะแล้ว ทรงยังมีความสนพระทัยรับองค์กรต่างๆของสวีเดนไว้ในพระอุปถัมภ์ เช่น องค์กรคนตาบอดแห่งสวีเดน โดยทรงใช้งานศิลปะของพระองค์ เมื่อประมูลมาได้ ก็จะทรงนำเข้าในองค์กรทั้งสิ้น พระองค์ทรงปฏิบัติเช่นนี้จนพระชันษาย่างเข้า 55 ชันษา ก็ทรงหยุดเนื่องจาพระพลานามัย

 ตัวอย่างพระนิพนธ์ในเจ้าหญิงยูเชนี 
 Drottning Josephinas polonaise, (Queen Josephines polonaise) (1854)
 Louisa vals (The waltz of Louisa) (1858?)
 La priere (1844)
 Sorgmarsch, (Marsch of mourning), to the memory of Queen Louise (1871)
 Tullgarns-galopp (The Tullgarn gallop) (1853)
 ตัวอย่างเพลงที่ถูกประพันธ์ขึ้นโดยพระองค์ 
Novemberkvällen (November evening)
Fiskaren (The fisherman) (1850)
Romans vid piano (Romance at the piano)  (1859)
Sång Orden af Tibell (The Song order of Tibell) (1863)
Augusta-dagen (The day of Augusta) (1865)
 สิ้นพระชนม์ 
เจ้าหญิงยูเชนี สิ้นพระชนม์จากการประชวรมาเป็นเวลานานโดยสิ้นพระขนม์ก่อนถึงวันประสูติปีที่ 59 เพียง 1 วัน
 พระอิสริยยศ 
146px|thumb|left|ตราอาร์มประจำพระองค์
148px|thumb|left|อักษรย่อพระนามประจำพระองค์
 24 เมษายน ค.ศ. 1830 - 23 เมษายน ค.ศ. 1889 เจ้าหญิงยูเชนีแห่งสวีเดนและนอร์เวย์ (Princess Eugénie of Sweden and Norway)
# เจ้าชายออกุสต์ ดยุกแห่งดัลลันด์
เจ้าชายออกุสต์ ดยุกแห่งดัลลันด์  เป็นพระราชปนัดดาบุญธรรมของจักรพรรดินโปเลียนที่ 1 เเห่งฝรั่งเศส

 พระประวัติ 
เจ้าชายกุสตาฟ ทรงเป็นพระราชโอรสพระองค์สุดท้อง ใน พระเจ้าออสการ์ที่ 1 แห่งสวีเดน กับ โจเซฟีนแห่งเลาทช์เทนเบิร์ก สมเด็จพระราชินีแห่งสวีเดน ทรงเป็นพระราชอนุชาในพระมหากษัตริย์สวีเดน 2 พระองค์ คือ
พระเจ้าคาร์ลที่ 15 แห่งสวีเดน
สมเด็จพระเจ้าออสการ์ที่ 2 แห่งสวีเดน

 การศึกษา 
พระองค์ทรงศึกษาใน มหาวิทยาลัยอัปป์ลันด์  ตั้งแต่ปี ค.ศ. 1849 - 1853  และไม่นานพระองค์ได้กลายเป็นสมาชิกราชบัณฑิตยสถานวิทยาศาสตร์แห่งสวีเดน

 เสกสมรส 
พระองค์ทรงเสกสมรสกับ เจ้าหญิงเทเรซาแห่งซัคเซิน-อัลเทนบูร์ก (ต่อมาเป็น:ดัชเชสแห่งดัลลันด์) แต่ไม่ทรงมีพระบุตรร่วมกัน 

 สิ้นพระชนม์ 
พระองค์สิ้นพระชนม์จากพระอาการพระปัปผาสะบวม ณ กรุงสต็อกโฮล์ม 

 พระอิสริยยศ 
 24 สิงหาคม ค.ศ. 1831 - 4 มีนาคม ค.ศ. 1873 เจ้าชายออกุสแห่งสวีเดนและนอร์เวย์ ดยุกแห่งดัลลันด์ (Prince August, Duke of Dalarna)
185px|thumb|left|ตราอาร์ในฐานะเจ้าชายแห่สวีเดนและนอร์เวย์
187px|thumb|left|ตราอาร์มในฐานะดยกแห่งดัลลันด์
# พระมเหสีชี
ชีจี (戚姬; สิ้นพระชนม์ 194 ปีก่อนคริสตกาล) หรือ ชีฟูเหริน (戚夫人) เป็นมเหสีของจักรพรรดิฮั่นไท่จู่ (汉太祖) ปฐมกษัตริย์ราชวงศ์ฮั่น ชื่อตัวของพระนางไม่เป็นที่รับรู้ แต่ปั๋ว หยาง (柏楊) เขียนไว้ในหนังสือของตนว่า พระนางมีชื่อตัวว่า ชี อี้ (戚懿)Bo Yang. Zhongguo Diwang Huanghou Qinwang Gongzhu Shixi Lu (中國帝王皇后親王公主世系錄). Shanxi People's Press (山西人民出版社). 2008. .
# เจ้าชายคาร์ล ออสการ์ ดยุกแห่งเซอเดร์มันลันด์
เจ้าชายคาร์ล ออสการ์ ดยุกแห่งเซอเดร์มันลันด์ลันด์ 

 พระประวัติ 
เจ้าชายคาร์ล ออสการ์ ทรงเป็นพระราชโอรสพระองค์ที่ 2 และพระองค์เดียว ใน พระเจ้าคาร์ลที่ 15 แห่งสวีเดน กับ สมเด็จพระราชินีลูอีสแห่งสวีเดน ทรงเป็นพระราชอนุชาใน สมเด็จพระราชินีลูอีสแห่งเดนมาร์ก และทรงเป็นพระภาติยะในสมเด็จพระเจ้าออสการ์ที่ 2 แห่งสวีเดน พระองค์ได้รับการสถานาเป็น ดยุกแห่งเซอเดร์มันลันด์ พระรัชทายาทลำดับที่ 1 ในการสืบราชบัลลังก์

 สิ้นพระชนม์ 
ในเดือนกุมภาพันธ์ ค.ศ. 1854 พระองค์ทรงประชวรด้วยโรคหัด พระราชบิดาจึงมีพระราชบัญชาให้นำพระองค์ไปสรงน้ำ ด้วยเหตุนี้เอง จึงทำให้พระปัปผาสะบวม และสินพระชนม์เมื่อวันที่ 13 มีนาคม ค.ศ. 1854

 พระอิสริยยศ 
 14 ธันวาคม ค.ศ. 1852 - 13 มีนาคม ค.ศ. 1854 เจ้าชายคาร์ล ออสการ์ ดยุกแห่งเซอเดร์มันลันด์ (Prince Carl Oscar, Duke of Södermanland)
# อควาวิต
อควาวิต  หรือในนอร์เวย์เรียก อคีวิต (akevitt) เป็นสุราที่ผลิตในแถบสแกนดิเนเวีย มีการผลิตมาตั้งแต่ศตวรรษที่ 15Lichine, Alexis. Alexis Lichine’s New Encyclopedia of Wines & Spirits (New York: Alfred A. Knopf, 1987), pp. = 80-81. อควาวิตมีรสชาติหลักจากเทียนตากบและผักชีลาว มีปริมาณแอลกอฮอล์ต่อปริมาตร (ABV) 40% สหภาพยุโรปกำหนดให้อควาวิตมีปริมาณ ABV ขั้นต่ำ 37.5%EU spirits regulation(PDF) Regulation(EC) No 110/2008 of the European Parliament and of the Council of 15 January 2008 on the definition, description, presentation, labelling and the protection of geographical indications of spirit drinks and repealing Council Regulation (EEC) No 1576/89, Appendix II No. 24,  Retrieved 2014-02-09.

อควาวิตมาจากคำในภาษาละติน aqua vitae แปลว่า "น้ำแห่งชีวิต" อควาวิตเหมือนกับวอดก้าคือได้จากการกลั่นธัญพืชหรือมันฝรั่ง หลังกลั่นจะผสมเครื่องเทศ สมุนไพรและน้ำมันผลไม้ เช่น เทียนตากบ, กระวาน, ยี่หร่า, เทียนสัตตบุษย์, ยี่หร่าฝรั่ง, เปลือกเลมอนหรือส้ม, ผักชีลาวและเกรนส์ออฟพาราไดส์

ชาวสแกนดิเนเวียนิยมดื่มอควาวิตในช่วงงานรื่นเริง เช่น คริสต์มาสหรืองานแต่งงาน หรือดื่มก่อนรับประทานอาหาร ในสวีเดน เดนมาร์กและเยอรมนีนิยมดื่มอควาวิตแบบเย็นจากแก้วเล็ก (shot glass) ในฟินแลนด์และสวีเดนจะดื่มอควาวิตร่วมกับทานเครย์ฟิชในงานเลี้ยงช่วงปลายเดือนสิงหาคมของทุกปี
# พระมหากษัตริย์ฮังการี
พระมหากษัตริย์ฮังการี เป็นพระอิสริยยศของพระประมุขแห่งราชอาณาจักรฮังการีที่ใช้ระหว่างปี ค.ศ. 1000 (หรือ ค.ศ. 1001) ถึง ค.ศ. 1918 ต่อมาในปี ค.ศ. 1758 สมเด็จพระสันตะปาปาเคลเมนต์ที่ 13 ได้ประทานพระราชสมัญญา "พระมหากษัตริย์อัครทูต" แก่พระเจ้าอิชต์วานที่ 1 แห่งฮังการี นับแต่นั้นมาพระมหากษัตริย์ฮังการีทุกพระองค์ก็ใช้คำนี้เป็นพระอิสริยยศ จึงเรียกว่า "พระมหากษัตริย์อัครทูตแห่งฮังการี" มาจนถึงการเปลี่ยนแปลงการปกครองในปี ค.ศ. 1918สารานุกรมประวัติศาสตร์สากลสมัยใหม่ : ยุโรป เล่ม 4 อักษร H-K, หน้า 162

 การสถาปนา 
ก่อน ค.ศ. 1000 ฮังการียังไม่ได้รับการยอมรับเป็นราชอาณาจักร ผู้ปกครองฮังการีมีพระอิสริยยศเป็น "เจ้าฟ้าเอกแห่งชาวฮังการี" จนกระทั่งเจ้าฟ้าเอกอิชต์วานได้รับราชาภิเษกเป็นพระเจ้าอิชต์วานที่ 1 โดยความยินยอมจากจักรพรรดิออทโทที่ 3 แห่งจักรวรรดิโรมันอันศักดิ์สิทธิ์ และได้สวมมงกุฎที่สมเด็จพระสันตะปาปาซิลเวสเตอร์ที่ 2 ทรงส่งมาให้ นับแต่นั้นมาพระประมุขของฮังการีก็มีพระอิสริยยศเป็นพระมหากษัตริย์
# เจ้าหญิงชาร์ลอตต์ อะเมลีแห่งเดนมาร์ก
เจ้าหญิงชาร์ลอตต์ อะเมลีแห่งเดนมาร์ก  เป็นพรราชธิดาใน พระเจ้าเฟรเดอริกที่ 4 แห่งเดนมาร์ก เป็นพระราชขนิษฐาใน พระเจ้าคริสเตียนที่ 6 แห่งเดนมาร์ก
 พระคู่หมั้น 
เจ้าหญิงชาร์ลอตต์ไม่เคยเสกสมรสตลอดพระชนม์ชีพของพระองค์ แต่พระองค์เคยได้รับการถวายที่จะเป็นพระคู่หมั้นแด่พระเจ้าหลุยส์ที่ 15 แห่งฝรั่งเศส ซึ่งนั้นต้องทำให้พระองค์ลาออกจานิกายโรมันคาทอลิคไป แต่แล้วในที่สุด พระองค์ก็ไม่มีพระประสงค์เช่นัน้น ซึ่งพระราชบิดาก็มิได้ขัดแต่อย่างใด

 พระกรณียากิจ 
พระองค์ทรงรู้จักดีในฐานะชาร์ลอตต์แห่งบาเดิน และเป็นเจ้าของมูลนิธิ Prinsesse C.A.s stiftelse ซึ่งเป็นองค์กรที่หาเงินมาสนับสนุนคนไร้บ้านให้ได้เรียน
 มรดก 
พระราชวัง Charlottenlund เป็นพระราชวังที่ประทับฤดูร้อนของพระองค์ และปัจจุบันยังคงอยู่
# เอลี่ แทคเชลลา
เอลี่ แทคเชลลา (25 พฤษภาคม ค.ศ. 1936 – 2 สิงหาคม ค.ศ. 2017) เป็นนักฟุตบอลชาวสวิตเซอร์แลนด์ เกิดที่รัฐเนอชาแตล 

เอลี่ได้ 42 แค๊ปจากทีมชาติสวิตเซอร์แลนด์ เล่นทั้งสามเกมส์ในฟุตบอลโลก 1962 เช่นกันประเทศสวิตเซอร์แลนด์แพ้ด้วยคะแนน 0-5 โดยแพ้ให้กับประเทศเยอรมนีตะวันตกในการแข่งขันฟุตบอลโลก 1966
# อนา-มาเรีย อัฟราม
อนา-มาเรีย อัฟราม (12 กันยายน ค.ศ. 1961 – 1 สิงหาคม ค.ศ. 2017) เป็นนักประพันธ์เพลงชาวโรมาเนีย

ผลงานหลัก:
 "Quatre Etudes d'Ombre" for bass flûte (1997)
 "Axe" for cello (1993)
 "Métaboles" for bass clarinet (1985)
 "Quatre Etudes  orphiques" for  female voice, electronics and ensemble (2006)
 "Nouvelle Axe" for strings (1997)
 "In Nomine Lucis" for orchestra (1992)
 "Telesma" for clarinet, percussion and computer sounds (2002)
 "Chaosmos" for orchestra (1996)
 "Lux Animae" for ensemble and computer-assisted sounds (2004)
 "Voices of the Desert" for ensemble and computer-assisted sounds (2005)
 " The Endless Burning Fire" for ensemble and computer sounds (2007)
 "Un raggio Ardente e di si chiara luce" for strings (2000)

 แหล่งข้อมูลอื่น 
 Biography, interviews and catalogue of works
 SpectrumXXI international festival dedicated to spectral music initiated by Ana-maria Avram and Iancu Dumitrescu
 Biography and pressbook
 An interview
# กีฬาบิลเลียดและสนุกเกอร์ในซีเกมส์ 2017
การแข่งขัน บิลเลียดและสนุกเกอร์ ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่ กัวลาลัมเปอร์ คอนเวนชัน เซ็นเตอร์ ใน กัวลาลัมเปอร์ ซิตี เซ็นเตอร์.

ประเทศที่เข้าร่วมการแข่งขัน

 
 
 
 
 
 
 
 

สรุปเหรียญรางวัล
ตารางเหรียญรางวัล
 ประเทศเจ้าภาพ (มาเลเซีย)

 1   3  0  1  4 2   2  1  2  5 3   1  2  1  4 4   1  0  1  2 5   0  3  3  6 6   0  1  2  3 7   0  0  3  3 8   0  0  1  1 รวม  7  7  14  28

ชาย
บิลเลียดอังกฤษ ชายเดี่ยว Peter Edward Gilchrist Chit Ko Ko ประพฤติ ชัยธนสกุล Nay Thway Ooบิลเลียดอังกฤษ ชายคู่ ประพฤติ ชัยธนสกุลธวัช สุจริตธุรการ Aung HtayMin Si Thu Tun Peter Edward GilchristGlenn Yeo Teck Shin Nguyễn Thanh BìnhTrần Lê Anh Tuấnพูล 9 ลูก ชายเดี่ยว Carlo Biado Dương Quốc Hoàng Nguyễn Anh Tuấn Johann Chuaพูล 9 ลูก ชายคู่ Toh Lian HanAloysius Yapp Maung MaungAung Moe Thu Warren KiamcoDennis Orcollo ArunJefry Zenสนุกเกอร์ ชายเดี่ยว Siththideth Sakbieng ไพฑูรย์ ผลบุญ Suriya Minalavong Ko Htetสนุกเกอร์ ชายคู่ Chan Keng KwangTey Choon Kiat อิศรา กะไชยวงษ์ไพฑูรย์ ผลบุญ Moh Keen HooThor Chuan Leong Aung PhyoKo Htet

หญิง
เดี่ยวพูล 9 ลูกChezka CentenoRubilen AmitKlaudia DjajalieSuhana Dewi Sabtu
# การประกวดเพลงยูโรวิชันเอเชีย
การประกวดเพลงชิงชนะเลิศแห่งเอเชีย หรือเรียกโดยทั่วไปว่า การประกวดเพลงยูโรวิชันเอเชีย  คือการประกวดเพลงประจำปี ในกลุ่มประเทศที่เป็นสมาชิกสหภาพการกระจายเสียงและแพร่ภาพแห่งเอเชีย-แปซิฟิก (Asia-Pacific Broadcasting Union: ABU) โดยประเทศที่ร่วมเข้าแข่งขันจะเลือกเพลงและนักร้อง ประเทศละหนึ่งชุดที่จะแสดงสดทางโทรทัศน์ โดยเพลงที่เข้าประกวดต้องเป็นเพลงที่แต่งขึ้นมาใหม่ทั้งเนื้อร้องและทำนอง

โดยการประกวดนี้ เกิดจากการที่ออสเตรเลียได้เข้าร่วมแข่งขันการประกวดเพลงยูโรวิชันเมื่อปี 2015 และเกิดความคิดที่จะจัดการประกวดในลักษณะนี้ขึ้นในภูมิภาคเอเชีย-แปซิฟิก จึงได้ซื้อลิขสิทธิ์มาทำในชื่อว่า Eurovision Asia Song Contest ส่วนที่ไม่ใช่ชื่อ Asiavision นั้นเนื่องจากสหภาพการกระจายเสียงและแพร่ภาพแห่งเอเชีย-แปซิฟิกได้ใช้ชื่อนี้ในเครือข่ายแลกเปลี่ยนข่าวสารของประเทศสมาชิกอยู่ก่อนแล้ว

 เจ้าภาพและผู้ชนะในแต่ละปี 

 ครั้งที่  วันที่แข่ง  ปี  เครือข่ายที่ทำการถ่ายทอดสด  สถานที่  เมือง  จำนวนประเทศที่เข้าร่วม  ประเทศที่เข้าร่วมใหม่  ประเทศที่ไม่เข้าร่วมในปีนี้  ประเทศที่กลับมาเข้าร่วมใหม่  ประเทศที่ชนะ 1 ยังไม่ยืนยัน 2019 (2562) SBS Gold Coast Convention Centre   โกลด์โคสต์ ยืนยันมาแล้ว 17  ออสเตรเลีย จีน ฮ่องกง อินเดีย อินโดนีเซีย ญี่ปุ่น คาซัคสถาน มัลดีฟส์ นิวซีแลนด์ ปาปัวนิวกินี สิงคโปร์ หมู่เกาะโซโลมอน เกาหลีใต้ ตุรกี สหรัฐอาหรับเอมิเรตส์ วานูอาตู เวียดนาม – – ยังไม่มีการแข่งขัน
# หวัง สิวหยุน
หวัง สิวหยุน (ค.ศ. 1945 - 9 สิงหาคม ค.ศ. 2017) เป็นนักแสดงหญิงชาวสิงคโปร์ เริ่มแสดงภาพยนตร์ตั้งแต่ปี ค.ศ. 1980

 ผลงาน 
ปีเรื่อง รับบทเป็นหมายเหตุ 1989  A Mother's Love 
亲心唤我心  1989  Samsui Women 
红头巾  1989  Good Morning Sir 
早安老师  2009  Housewives' Holiday 
煮妇的假期
# มาเรียนน์ เมย์เบอรี่
มาเรียนน์ เมย์เบอรี่ (25 พฤษภาคม ค.ศ. 1965 – 1 สิงหาคม ค.ศ. 2017) เป็นนักแสดงชาวอเมริกัน

 ประวัติ 
ในวันที่ 1 สิงหาคม ค.ศ. 2017 มาเรียนน์ เมน์เบอรี่ เสียชีวิตด้วยโรคมะเร็งรังไข่ ที่บ้านน้องสาวในรัฐคอนเนตทิคัต

 ผลงาน 
 Under the Influence (1994)
 Tangled (1997)
 Since You've Been Gone (1998) (TV) 
 Law & Order: Special Victims Unit
 The Pennsylvania Miners' Story (2002)
 The Company (2003)
 Life Sentence (2004)
 War of the Worlds (2005) 
 Kubuku Rides (This Is It) (2006) 
 Law & Order: Criminal Intent (2006)
 Delocated TV series
 Handsome Harry (2009) 
 Dogman (2012) 
 Dogman 2 (2013)

 ภาพยนตร์ 

 Steppenwolf Theatre Company 
 The Geography of Luck (1989)
 Wrong Turn at Lungfish (1990)
 Ghost in the Machine (1993)
 Time of My Life (1995)
 As I Lay Dying (1995)
 Slavs! (1995)
 Everyman (A Moral Play) (1995)
 The Libertine (1996)
 Time to Burn (1997)
 Space (1997)
 A Fair Country (1998)
 The Berlin Circle (1998)
 Hysteria (1999)
 One Flew Over the Cuckoo's Nest (2000)
 Cross-Town Traffic (2000)
 David Copperfield (2001)
 Wendall Greene (2002)
 The Pain and the Itch (2005)
 Last of the Boys (2005)
 Love Song (2006)
 The Diary of Anne Frank (2007)
 August: Osage County (2007)
 Good People (2012)
  The MArch (2012).... Mattie
  Grand Concourse (2015)
# มาเรียน วาร์กา
มาเรียน วาร์ก้า  (29 มกราคม ค.ศ. 1947 – 8 สิงหาคม ค.ศ. 2017) เป็นนักดนตรี, นักประพันธ์เพลง และผู้เล่นออร์แกน

 ผลงาน 

 กับ ปรูดี 
 1968: Zvoňte zvonky

 คอลเลกเซียม มิวสิก 
 1970: "Hommage à J.S.Bach / Ulica plná plášťov do dažďa" (SP)
 1971: Collegium Musicum
 1971: Konvergencie
 1973: Collegium Musicum Live
 1975: Marián Varga & Collegium Musicum
 1978: Continuo
 1979: On a Ona
 1981: Divergencie
 1997: Collegium Musicum '97 (Live)

 กับ พาโวล แฮมเมล  
 1972: Zelená pošta
 1976: Na II. programe sna (along with Radim Hladik)
 1978: Cyrano z predmestia
 1989: Všetko je inak
 1993: Labutie piesne

 กับวลาดิเมียร์ เมอร์ตา 
 1992: Cestou k ... Stabil - Instabil

 อัลบั้มเดี่ยว  
 1984: Stále tie dni
 2003: Solo in Concert (Live)
 2006: Marián Varga & Moyzesovo kvarteto

 กวีนิพนธ์  
 2006: Hommage à Marián Varga

 รางวัล 
 Hall of Fame ZAI Award – Grand Prix
 Aurel Award – Lifetime Achievement
 Pribina Cross – 2nd Class
# เดอะเฟซเวียดนาม
เดอะเฟซเวียดนาม  เป็นการแข่งขันเรียลริตี้โชว์แบบเวียดนามที่อิงกับประเทศสหรัฐและเป็นหนึ่งในหลายประเทศ ในสหรัฐ และ เดอะเฟซ นานาชาติ ซึ่ง โห่ หง็อก ห่า, ฝั่ม เฮือง</span> และ ลาน เคว ทำหน้าที่เป็นเมนเทอร์ โดยมี หวิญ ถวี ทำหน้าที่เป็นพิธีกรในซีซันแรก โดยได้เริ่มออกอากาศในวันที่ 18 มิถุนายน ค.ศ. 2016 ทางช่อง VTV3

และในซีซันสอง ทางรายการก็ได้ทำการเปิดตัวเมนเทอร์ใหม่ 2 คนคือ ฮหว่าง ถวี่ และ มิญ ตู้ พร้อมกับ ลาน เคว เมนเทอร์จากซีซันแรก และ หืว วี ได้ทำหน้าที่เป็นพิธีกรคนใหม่แทน หวิญ ถวี ซึ่งซีซันสองได้เริ่มออกอากาศในวันที่ 11 มิถุนายน ค.ศ. 2017 ทางช่อง VTV3

นับตั้งแต่ปี 2018 เป็นต้นไป บริษัท Mutilmedia JSC ได้รับสิทธิ์ในการถ่ายทำและเผยแพร่รายการ เดอะเฟซเวียดนาม และได้มีการเปลี่ยนการออกอากาศมาทางสถานีวิทยุโทรทัศน์ วีทีวี9 และ ฮานอย1[En] โดยในซีซันสาม หวอ ฮหว่าง เอี้ยน, มิญ หั่ง และ ถั่ญ หั่ง มาทำหน้าที่เป็นเป็นเทอร์ในรายการ และมี นัม จุง เป็นพิธีกรดำเนินรายการ ซึ่งซีซันสามได้เริ่มออกอากาศวันที่ 30 กันยายน ค.ศ. 2018

ในปี 2023 เดอะเฟซเวียดนามซีซั่น 4 ได้กลับมาอีกครั้ง โดยในซีซันสี่มีเมนเทอร์ดังนี้ อัญ ทือ, ถู เฝื่อง, กี่ เดวียน และ มิญ เจี่ยว และมี นัม จุง พิธีกรจากซีซั่น 3 กลับมาเป็นพิธีกรดำเนินรายการอีกครั้ง โดยออกอากาศทางทางสถานีวิทยุโทรทัศน์ วีทีวี9 ได้เริ่มออกอากาศในวันที่ 4 มิถุนายน ค.ศ. 2023

กฎพื้นฐานของรายการ คือ ผู้เข้าแข่งขันจะถูกแบ่งออกเป็น 3 ทีม โดย 3 เมนเทอร์ พวกเขาจะได้รับการฝึกฝนทักษะเตรียมความพร้อมสำหรับการแข่งขันในรูปแบบต่างๆ เช่น การเดินแบบ ถ่ายภาพแฟชั่น ถ่ายภาพสำหรับแบรนด์ TVC เพื่อค้นหาผู้เข้าแข่งขันที่จะได้เป็น เดอะเฟซเวียดนาม

 พิธีกร และ เมนเทอร์ 
 เมนเทอร์ ซีซัน  1  2  3  4 เจิ่น หง็อก ลาน เคว ✔   โห่ หง็อก ห่า ✔  ฝั่ม ถิ เฮือง ✔  ฮหว่าง ถิ ถวี่  ✔    เหงียน มิญ ตู้  ✔    หวอ ฮหว่าง เอี้ยน  ✔   เล หง็อก มิญ หั่ง  ✔  ฝั่ม ถิ ถั่ญ หั่ง  ✔  เหงียน ถิ อัญ ทือ  ✔หวู ถู เฝื่อง  ✔เหงียน กาว กี่ เดวียน  ✔ฝั่ม มิญ เจี่ยว  ✔ พิธีกร ซีซัน 1 2 3 4 เล ซวน หวิญ ถวี ✔  เหงียน หืว วี  ✔  ดิญ นัม จุง  ✔ 

 กติกา 

 ซีซัน 
ซีซันวันที่ออกอากาศครั้งแรกผู้ชนะเลิศรองชนะเลิศผู้เข้าแข่งขัน (เรียงตามลำดับคนออก)จำนวนผู้เข้าแข่งขันเมือง, ประเทศที่ได้ไป1, 
, 
, 
, 
, 
, 
, 
, 
, 
, 15ไม่มี2เหงียน บัก ตู้ หาว}}
|

|
, 
,
, 
, 
,  
, 
, 

|12
|ไม่มี
|-
|3|30 กันยายน 2561
|หมัก จุง เกียน|
เหงียน กวิ่ญ อัญ
เล ถิ เจิม อัญ
|
เหงียน ฮวี กวาง, 
ไบรอัน เจิ่น ดั๊ก หลก, 
เหงียน ซวน ฟุก, 
เหงียน ฝั่ม มิญ ดึ๊ก,  
เจิ่น เตวี้ยต ญือ, 
โห่ ทู อัญ, 
เหงียน ถิ เล นาม, 
ฮหว่าง ญือ หมี, 
เห่อเบลลา เห่อด็อก, 
โตน เถาะ ต๊วน เกียต, 
เจือง ทัญ ล็อง, 
บู่ย ถิ ลิญ จี
|15
|เทลอาวีฟ, เยรูซาเล็ม
|-
|4'|
|เหวิ่น ถิ ตู แองห์บุย ถิ ซวน ฮันห์
หวอ มินห์ ตอย 
เหงียน งุค เฟือง วีเหงียน เจิ่น ดึ๊ก อัน (ถอนตัว), เหงียน ฮ่อง ฮก, วิโอ โฮ, ฮอง กิม เหงียน, 
หวุ ตวน อันห์, 
ฟั่ม ทู ฮุยน,
ลวน ถุย เดือง, 
ฟาม ตวน ง็อก, 
เหงียน เฮือง เลียน, เหงียน ถิ คัม ดาน, 
ลัม ฮวง อัญ, 
เหงียน ถั่น ทรัม16ไม่มี

สัญลักษณ์สี

 ทีม ลาน เคว (ซีซัน 1–2)
 ทีม โห่ หง็อก ห่า (ซีซัน 1)
 ทีม ฝั่ม เฮือง (ซีซัน 1)
 ทีม ฮหว่าง ถวี่ (ซีซัน 2)
 ทีม มิญ ตู้ (ซีซัน 2)
 ทีม หวอ ฮหว่าง เอี้ยน (ซีซัน 3)
 ทีม มิญ หั่ง (ซีซัน 3)
 ทีม ถั่ญ หั่ง (ซีซัน 3)
 ทีม อัญ ทือ (ซีซัน 4)
 ทีม ถู เฝื่อง (ซีซัน 4)
 ทีม กี่ เดวียน และ มิญ เจี่ยว (ซีซัน 4)

  ดูเพิ่ม 
 เดอะเฟซ (สหรัฐ)
 เดอะเฟซ (สหราชอาณาจักร)
 เดอะเฟซออสเตรเลีย
 เดอะเฟซไทยแลนด์
 เดอะเฟซเมนไทยแลนด์
# กีฬาเทควันโดในซีเกมส์ 2017
การแข่งขัน เทควันโด ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่ กัวลาลัมเปอร์ คอนเวนชัน เซ็นเตอร์.

ผู้ได้รับเหรียญรางวัล
พูมเซ
ชายเดี่ยว    หญิงเดี่ยว    ทีมชาย Dustin Jacob MellaRaphael Enrico MellaRodolfo Reyes, Jr. Chew Wei YanKok Jun EeYong Jin Kun Hồ Thanh PhongLê Hiếu NghĩaNguyễn Thiên Phụng Maulana HaidirM. Abdurrahman WahyuMuhammad Alfi Kusumaทีมหญิง Châu Tuyết VânLiên Thị Tuyết MaiNguyễn Thị Lệ Kim  เกษรา เกียรติอัชวะชัยอรนวีร์ ศรีสหกิจเพ็ญกัญญา ไพศาลเกียรติกุล Jocel Lyn NinoblaJuvenile Faye CrisostomoRinna Babanto Defia RosmaniarMutiara HabibaRuhilคู่ผสม อรนวีร์ ศรีสหกิจพงศ์ภรณ์ สุวิทยารักษ์ Yap Khim WenYong Jin Kun Châu Tuyết VânHồ Thanh Phong Sim RachanaTuon Navut

เคียวรูกิ
ชาย
ฟินเวท54 กก.    ฟลายเวท58 กก.   Nilton Lemos แบนตั้มเวท63 กก.    เฟเธอร์เวท68 กก.    ไลท์เวท74 กก.    

หญิง
ฟินเวท46 กก.   Sonia Martins Soares ฟลายเวท49 กก.   Ana Da Costa แบนตั้มเวท53 กก.   เฟเธอร์เวท57 กก.    ไลท์เวท62 กก.    มิดเดิลเวท73 กก.    

ตารางเหรียญรางวัล

1  6  1  1 82  3  4  5 123  2  4  3 9 4   2  3  4 9  2  3  4 96  1  0  2 27  0  1  2 38  0  0  4 49  0  0  3 310  0  0  1 1 รวม  16  16  31  63
# พันเซอร์วัวร์ฟมีเนอ
พันเซอร์วัวร์ฟมีเนอ  เป็นระเบิดมือต่อต้านรถถังแบบหัวรบบรรจุดินโพรงที่ถูกใช้งานโดยกองกำลังทหารโดดร่ม (Fallschirmjäger) แห่งลุฟท์วัฟเฟอในช่วงสงครามโลกครั้งที่สอง.

 แหล่งข้อมูลอื่น 
 German Hand & Rifle Grenades
# วิวัฒนาการชาติพันธุ์
ในชีววิทยา วิวัฒนาการชาติพันธุ์
(
จากคำกรีก φυλή, φῦλον - phylon, phylon = เผ่า, สกุล, เชื้อชาติ + γενετικός - genetikós = จุดเริ่มต้น, ที่มา, กำเนิด)
เป็นการศึกษาประวัติและความสัมพันธ์ทางวิวัฒนาการระหว่างหน่วยหรือกลุ่มสิ่งมีชีวิตต่าง ๆ 
(เช่น สปีชีส์ กลุ่มประชากร เป็นต้น)
ความสัมพันธ์จะค้นพบผ่านการอนุมาน/การวิเคราะห์ทางวิวัฒนาการชาติพันธุ์ ซึ่งตรวจสอบลักษณะที่สืบทอดได้ เช่น ลำดับดีเอ็นเอหรือสัณฐาน ด้วยแบบจำลองทางวิวัฒนาการของลักษณะเหล่านี้
ผลการวิเคราะห์เรียกว่า phylogeny หรือเรียกอีกอย่างหนึ่งว่า ต้นไม้วิวัฒนาการชาติพันธุ์ (phylogenetic tree) ซึ่งเป็นผังแสดงสมมติฐานถึงประวัติและความสัมพันธ์ทางวิวัฒนาการของกลุ่มสิ่งมีชีวิตต่าง ๆ
ปลายของต้นไม้อาจเป็นสิ่งมีชีวิตที่ยังมีอยู่หรือเป็นซากดึกดำบรรพ์ โดยเป็น "ที่สุด" หรือ "สภาพปัจจุบัน" ในสายพันธุ์
การวิเคราะห์โดยวิวัฒนาการชาติพันธุ์ได้กลายเป็นหลักในการเข้าใจความหลากหลายทางชีวภาพ วิวัฒนาการ ระบบนิเวศ และจีโนม

 เชิงอรรถและอ้างอิง
# โรมุลุส
โรมุลุส  เป็นบุคคลในตำนานผู้ก่อตั้งกรุงโรมและเป็นกษัตริย์องค์ที่ 1 แห่งโรม จารีตโรมันมักถือว่าบรรดากฎหมายที่เก่าแก่ที่สุด, ระบอบการปกครอง, ศาสนา และสถาบันสังคมจำนวนมาก ได้ถือกำเนิดขึ้นในยุคของเขาแม้ว่าจารีตเหล่านี้จะมีเรื่องแต่งปนอยู่บางส่วน นอกจากนี้ แม้จะมีตำนานเรื่องเล่าในสมัยของเขาอยู่มากมาย แต่กลับไม่ปรากฏบุคคลหรือปราชญ์สำคัญซึ่งมีชีวิตอยู่ในรัชสมัยของเขาที่พอจะอ้างถึงหรือให้ค้นคว้าเลย

ตำนานที่เกี่ยวข้องกับโรมุลุส มีทั้งต้นกำเนิดและวัยเด็กของสองพี่น้องโรมุลุสและแรมุสซึ่งถูกเลี้ยงดูโดยแม่หมาป่า, การที่เรมุสผู้เป็นน้องถูกสังหาร, การสถาปนากรุงโรม, การข่มขืนหญิงสาวชาวเซไบน์, การทำสงครามกับเซไบน์, การจัดตั้งสถาบันโรมัน และการตายและถูกยกเป็นพระเจ้าของโรมุลุส

 โรมุลุสกับแรมุส 

โรมุลุสกับแรมุส เป็นบุตรชายฝาแฝดของ เรีย ซิลเวีย (Rhea Silvia) ซึ่งเป็นธิดาของอดีตกษัตริย์นูมิเตอร์แห่งอัลบาล็องกา จึงเท่ากับว่าฝาแฝดทั้งสองสืบเชื้อสายมาจากอีเนียสและลาตีนุส สองวีรบุรุษแห่งกรุงทรอยและผู้ก่อตั้งในตำนานของอาณาจักรลาติอุม (Latium)

ก่อนที่ทั้งสองจะถือกำเนิด กษัตริย์นูมิเตอร์ได้ถูกอะมูลิอุสผู้เป็นน้องทำรัฐประหาร หลังอะมูลิอุสขึ้นครองบัลลังก์แล้วก็ทำการสังหารโอรสของนูมิเตอร์และก็ประกาศให้เรีย ซิลเวีย เป็นนางพรหมจารีไปชั่วชีวิตโดยการบังคับให้นางเป็นนักบวชหญิง อย่างไรก็ตาม เธอกลับตั้งครรภ์ในเวลาต่อมาโดยอ้างว่าเป็นอำนาจของเทพมาร์ส กษัตริย์อะมูลิอุสจึงสั่งให้จองจำนางไว้ และเมื่อนางคลอดทารกทั้งสองออกมา อะมูลิอุสก็มีบัญชาให้นำตัวทารกทั้งสองไปทิ้งยังแม่น้ำไทเบอร์ แต่แทนที่ข้ารับใช้จะปฏิบัติตามคำสั่งนั้น ข้ารับใช้กลับนำเด็กทารกทั้งสองไปทิ้งไว้ยังริมตลิ่งแม่น้ำที่เชิงเขาแพละไทน์Livy, i. 3.Dionysius, i. 77–79.

ตำนานได้บันทึกไว้ว่า มีแม่หมาป่าปรากฏตัวขึ้นต่อทารกทั้งสองที่ใต้ต้นมะเดื่อ แม่หมาป่านำทารกทั้งสองไปยังถ้ำและให้ทารกทั้งสองดูดนมและดูแลพวกเขาจนกระทั่งมีคนเลี้ยงสัตว์นามฟาอุสตูลุส (Faustulus) และลาเร็นเทีย (Larentia) ภรรยามาพบเข้าและนำทั้งสองไปเลี้ยงดู